### Valgorganisation for Alternativet Storkreds Fyn FV 18?19

I arbejdet for at få et godt valg skal så mange opgaver som muligt løses af de aktivister og kandidater vi har. En aktivist eller kandidat kan have flere roller i flere arbejdsgrupper eller kampagnehold, så længe det ikke skaber problemer.

Her foreslås en modificeret valgorganisation med følgende kredse:

1. Storkredsens bestyrelse. Her defineres en ny rolle som valgtovholder.
	1. Formål: At give kampagneholdene en fælles forankring i storkredsbestyrelsen.
	2. Opgaver: Deltage i bestyrelsesmøder og mødes med de forskellige kampagnehold og kommunikere mellem dem alle. Vurdere fordelingen af ressourcer mellem forskellige kampagne hold.
	3. *Der skal vælges en person til rollen som valgtovholder.*
2. ”Fællesgruppen”: Fællesgruppen er ikke et kampagnehold, men et antal roller, som tjener alle kandidaterne og deres kampagnehold ligeligt. Fællesgruppens aktiviteter omfatter bl. a.:
	1. Den fælles facebookside ”Alternativet Fyn” Redaktion pt. ved Per Roholt efter principper i kampagnestrategien . Siden er forbeholdt politisk indhold og aktivteter.
		* (Facebooksiden ”Alternativet Fyn debatforum” er til fri brug)
		* (Kandidaterne og deres kampagnehold driver selv deres egne facebooksider).
	2. Rådgivning om valgkamp i aviser, f.eks. ved læserbreve: Per Roholt tilbyder at give kampagnehold konstruktiv kritik af tekster, før de indsendes.
	3. Fordeling af debat-arrangementer mellem kandidaterne. Varetages af Bente Kjær, der efter behov konsulterer Tine Busk, Stine BH og fremover storkredsens valgtovholder.
	4. Fællesgruppen er åben for flere roller ...
3. a, b, c, d etc.: De forskellige kandidater samler selv deres personlige kampagnehold. Kampagneholdene kan danne direkte forbindelser med hinanden, og de har direkte forbindelse til storkredsbestyrelsen gennem valgtovholderen og indirekte forbindelser med hinanden gennem fællesgruppen.

Frands Frydendal, 5. okt. 2018